Vsebina

# Uredi

Ta meni vsebuje ukaze za urejanje vsebine trenutnega dokumenta.

## Razveljavi

Razveljavi zadnji ukaz ali zadnji vnos, ki ste ga vtipkali. Za izbor ukaza, ki ga želite razveljaviti, kliknite puščico poleg ikone Razveljavi v vrstici Standardno.

## Uveljavi

Razveljavi dejanje zadnjega ukaza Razveljavi. Za izbiro koraka Razveljavi, ki ga želite preklicati, kliknite puščico zraven ikone Uveljavi v orodni vrstici Standardno.

## Ponovi

Ponovi zadnji ukaz. Ta ukaz je na voljo v programih Writer in Calc.

## Izreži

Odstrani in kopira izbrano v odložišče.

## Kopiraj

Kopira izbrano v odložišče.

## Prilepi

Vstavi vsebino odložišča na mesto kazalke in zamenja vsa izbrana besedila ali predmete.

## Meni Posebno lepljenje

Vstavi vsebino odložišča v trenutno datoteko v obliki, ki jo določite.

## Izberi vse

Izbere vse vnose in podmape, ki se nahajajo v spodnjem delu okna zbirke podatkov.

Izbere celotno vsebino trenutnega dokumenta, okvira ali predmeta besedila.

## Izbirni način

Izberite način izbiranja iz podmenija: standarden izbirni način ali bločni izbirni način.

## Izberi besedilo

Omogočite lahko kazalko za izbor besedila v dokumentih z besedilom, ki so samo za branje.

## Najdi

Vključite/izključite vidnost orodne vrstice Najdi za iskanje besedila ali krmarjenje po besedilu po elementih.

## Najdi in zamenjaj

Najde ali zamenja besedilo ali oblikovanje trenutnega dokumenta.

## Pojdi na stran

Odpre pogovorno okno za vnos številke strani, ki naj bo prikazana.

## Sledi spremembam

Navede ukaze, ki so na voljo za sledenje spremembam v vaši datoteki.

## Meni Komentarji

Pokaže podmeni, ki prikazuje možnosti za odgovarjanje na komentarje drugih uporabnikov ter razreševanje in brisanje komentarjev.

## Hiperpovezava

Odpre pogovorno okno, ki vam omogoča urejanje hiperpovezav.

## Sklic

Podmeni, ki ponuja možnosti urejanja sprotnih in končnih opomb, vnosov v kazalo ter bibliografskih vnosov.

## Polja

Odpre pogovorno okno, kjer lahko urejate lastnosti polja. Kliknite pred poljem in nato izberite ta ukaz. V pogovornem oknu lahko uporabite gumbe s puščicami za premik na prejšnje ali naslednje polje.

## Povezave z zunanjimi datotekami Zunanje povezave

Omogoča spreminjanje in prekinjanje povezav z zunanjimi datotekami v trenutnem dokumentu. Prav tako lahko posodobite vsebine trenutne datotek z nazadnje shranjeno različico povezane zunanje datoteke. Ta ukaz se ne nanaša na hiperpovezave in ni na voljo, če trenutni dokument ne vsebuje povezav z drugimi datotekami.

## Predmet OLE

Omogoča urejanje izbranega predmeta OLE v datoteki, ki ste ga vstavili prek podmenija Vstavi – Predmet OLE.

## Zamenjaj zbirko podatkov

Spremenite vire podatkov za trenutni dokument. Za pravilen prikaz vsebine vstavljenih polj, mora zbirka podatkov za zamenjavo vsebovati enaka imena polj.

## Način neposredne kazalke

Aktivira oz. deaktivira neposredno kazalko. Slednja omogoča, da lahko začnete tipkati s klikom na začetku, sredini ali koncu poljubne vrstice besedila na strani.

## Način urejanja

Omogoča urejanje dokumenta, ki je samo za branje, ali tabele zbirke podatkov. Uporabite možnost Način urejanja, da aktivirate urejevalni način.